Nei , þetta gæti lamað stjórnun landsins þegar fólk væri farið að taka þátt í þjóðaratkvæðagreiðslu 4 - 5 sinnum á ári og gæti skapað lýðræðisþreytu . Hætta er á að mál byggð á tilfinningarsjónarmiðum fari í þjóðaratkvæðagreiðslu t.d. lagning vegar um umdeild svæði , og þannig komið í veg fyrir nauðsynlegar framkvæmdir og framfarir oftast úti á landi . Það má auka aðkomu almennings verulega með ýmsum aðferðum sem krefjast þess ekki að allir borgarar þurfi að taka þátt í atkvæðagreiðslum um öll mál . Allir geta sent inn umsagnir í dag . Hitt er svo annað mál að einhver svona síða gæti alveg verið skemmtileg viðbót við pólitíska umræðu . Menn hafa reynt að henda svona upp , t.d. skuggaþing eða betraisland . Ég er hins vegar ekki viss um að rétt sé að hið opinbera haldi utan um einhvern gagnagrunn um hvað hverjum og einum finnst um hin og þessi mál . Til að lýðveldi gangi upp verða kjörnir fulltrúar að vita hver skoðun kjósenda er , hver vilji meirihlutans og minnihlutans er , bæði til að ganga ekki á móti vilja þjóðarinnar og líka til að vernda minnihlutann fyrir meirihlutanum þegar þess gerist þörf . Kosnir fulltrúar myndu þekkja kjósendur betur og kjósendur myndu læra að þekkja fulltrúa sína betur . Við kjósum fulltrúa á Alþingi til þessa .